Žltáčik rešetliakový

Žltáčik rešetliakový (Gonepteryx rhamni) je na Slovensku pomerne hojný druh motýľa z čeľade mlynárikovité (Pieridae). Krídla samcov sú sfarbené citrónovo žlte, krídla samíc sú žltavo až zelenavo biele. Môže pripomínať mlynárika. Obe pohlavia však majú na spodnej strane krídiel typickú malú červenofialovú bodku.

Areál rozšírenia žltáčika rešetliakového siaha od severozápadnej Afriky cez Európu, vrátane juhu Škandinávie a Turecka, až po Mongolsko v strednej Ázii. U nás je rozšírený takmer všade, zvlášť hojný je v podhoriach a v lesnatejších krajoch nížin a pahorkatín. Preferuje rozhranie lesných a lúčnych biotopov.

Dožíva sa veku 10 až 11 mesiacov, čo ho radí k našim najdlhšie žijúcim motýľom.

Žltáčik rešetliakový nie je na Slovensku ohrozeným druhom.

Externé odkazy 
 lepidoptera.sk - žltáčik rešetliakový

Referencie

Zdroj

Iné projekty 

Mlynárikovité